Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanās fonda izmantošanu (EGF/2014/000 TA 2014 — tehniskā palīdzība pēc Komisijas iniciatīvas) /* COM/2014/0366 final - 2014/ () */





PASKAIDROJUMA RAKSTS Spēkā esošie noteikumi par Eiropas Globalizācijas pielāgošanās fonda (EGF) ieguldījumiem ir izklāstīti Eiropas Parlamenta un Padomes 2013. gada 17. decembra Regulā (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) 1927/2006[1]. PIETEIKUMA KOPSAVILKUMS UN ANALĪZE Galvenie dati: EGF atsauces Nr. EGF/2014/000 Eiropas Komisija Tehniskā palīdzība Administratīvie izdevumi: budžets EUR 330 000 Administratīvie izdevumi procentos (maksimālais apjoms: 0,5 %) 0,21 % Saskaņā ar Regulas (ES) Nr. 1309/2013 11. panta 1. punktu ne vairāk kā 0,5 % no EGF maksimālā gada apjoma pēc Komisijas iniciatīvas katru gadu var izmantot tehniskajai palīdzībai. Finansējamā tehniskā palīdzība un tās paredzamo izmaksu sadalījums 1. Šo ieguldījumu izmantos Regulas (ES) Nr. 1309/2013 11. panta 1. un 4. punktā un 12. panta 2., 3. un 4. punktā minētajiem izdevumiem, kā tas turpmāk sīkāk izklāstīts. Jānorāda, ka izdevumi 2014. gadā ir samazināti līdz minimumam, jo līdzekļi attiecīgajā EGF budžeta pozīcijā tiks ieskaitīti tikai pēc tam, kad Eiropas Parlaments atsāks sanāksmes pēc vēlēšanu pārtraukuma. 2. Uzraudzība un datu vākšana. Komisija turpinās vākt datus par saņemtajiem, samaksātajiem un likvidētajiem pieteikumiem un ierosinātajiem un īstenotajiem pasākumiem. Šī informācija būs pieejama tīmekļa vietnē un atjaunināta statistikas apkopojuma veidā. Pamatojoties uz darbu, kas paveikts pēdējos gados, lielāko daļu darba var paveikt, izmantojot Komisijas parastos administratīvos resursus, taču būs nepieciešams piesaistīt dažus ārējos ekspertus, lai uzlabotu un nodrošinātu EGF datubāzes funkcionalitāti saskaņā ar Komisijas iekšējā revīzijas konstatējumiem. Šo posteņu izmaksas lēstas EUR 20 000 apmērā. 3. Informācija. Tīmekļa vietne par EGF[2], ko Komisija ir izveidojusi nodarbinātības, sociālo lietu un iekļautības jomā un ko tā uztur saskaņā ar Regulas (ES) Nr. 1309/2013 12. panta 2. punktu, tiks regulāri atjaunināta un paplašināta, katru jaunu elementu tulkojot arī visās ES valodās. Tiks sagatavota informācija par jauno EGF regulu, kā arī sniegti vajadzīgie norādījumi. Tiks veicināta vispārējā izpratne par EGF un tā atpazīstamība. EGF ex-post novērtējums būs pieejams nelielā tirāžā, kā arī publicēts tiešsaistē. Informāciju par EGF sniegs dažādās Komisijas publikācijās un audiovizuālajos materiālos, kā paredzēts Regulas (ES) Nr. 1309/2013 11. panta 4. punktā. Visu šo posteņu izmaksas 2014. gadā tiek lēstas EUR 20 000 apmērā, ņemot vērā laika ierobežojumus, un ir paredzams, ka 2015. gadā tās ievērojami palielināsies. 4. Zināšanu pamata/lietojumprogrammu saskarnes izveidošana. Komisija turpina darbu, lai izveidotu elektronisko pieteikuma veidlapu un standarta procedūras EGF pieteikumiem, kas tādējādi saskaņā ar jauno regulu ļaus vienkāršot pieteikumu iesniegšanu, paātrināt to apstrādi un vieglāk sagatavot ziņojumus dažādām vajadzībām. Turpinās sagatavošanās darbi, lai EGF integrētu SFC. Turklāt tiek turpināta galīgo ziņojumu standarta izstrāde, lai atvieglotu dalībvalstu administratīvo slogu. Šo posteņu izmaksas lēstas EUR 100 000 apmērā. 5. Administratīvā un tehniskā palīdzība. EGF kontaktpersonu ekspertu grupa, kurā ir viens dalībnieks no katras dalībvalsts, rīkos divas sanāksmes (2014. gada beigās/2015. gada pirmajā pusē), kuru kopējās izmaksas paredzētas EUR 70 000 apmērā. 6. Turklāt aptuveni tajā pašā laikā Komisija izveidos dalībvalstu sadarbības tīklu, organizējot divus EGF īstenošanas struktūru seminārus dalībvalstīs, kuru laikā pievērsīsies jautājumiem, kas rodas saistībā ar jaunās EGF regulas interpretāciju, jo īpaši attiecībā uz iespēju pasākumos iekļaut NEET (jaunieši, kuri nav nedz nodarbināti, nedz iesaistīti izglītībā vai apmācībā). Šo posteņu izmaksas lēstas EUR 120 000 apmērā. 7. Novērtēšana. Novērtēšanai 2014. gadā līdzekļi nebūs nepieciešami. Publiskais iepirkums vidusposma novērtēšanai tiks sākts 2015. gadā, lai novērtējumu pabeigtu līdz 2017. gada 30. jūnijam, kā noteikts Regulas (ES) Nr. 1309/2013 20. panta 1. punkta a) apakšpunktā. Posteņi || Paredzētais skaits || Paredzētās izmaksas par posteni (EUR) || Kopējās izmaksas (EUR) Uzraudzība un datu vākšana || Dažādi || Dažādi || 20 000 Informatīvās darbības || Dažādi || Dažādi || 20 000 Zināšanu pamata/lietojumprogrammu saskarnes izveidošana || Dažādi || Dažādi || 100 000 Administratīvā un tehniskā palīdzība: EGF kontaktpersonu eksperta grupu sanāksmes || 2 || 35 000 || 70 000 Administratīvā un tehniskā palīdzība: sadarbības semināri par EGF īstenošanu || 2 || 60 000 || 120 000 Vērtēšana || 0 || 0 || 0 Kopējās paredzētās izmaksas || || 330 000 Finansējums 8. Maksimālais pieejamais EGF gada budžets ir EUR 150 miljoni (2011. gada cenās), kā noteikts 12. pantā Padomes 2013. gada 2. decembra Regulā (ES, Euratom) Nr. 1311/2013, ar ko nosaka daudzgadu finanšu shēmu 2014. – 2020. gadam[3]. 9. Regulas (ES) Nr. 1309/2013 11. panta 1. punktā noteikts, ka 0,5 % no šīs summas (t.i., EUR 750 000 2011. gada cenās) pēc Komisijas iniciatīvas var katru gadu izmantot tehniskajai palīdzībai. Patlaban ir pieejama visa 2014. gadam paredzētā summa; tehniskajai palīdzībai līdzekļi vēl nav piešķirti. 10. Eiropas Parlaments un Padome kopīgi pieņems lēmuma priekšlikumu par EGF izmantošanu, kā paredzēts Eiropas Parlamenta, Padomes un Komisijas 2013. gada 2. decembra Iestāžu nolīguma par budžeta disciplīnu, par sadarbību budžeta jautājumos un pareizu finanšu pārvaldību[4] 13. punktā. Saistīti tiesību akti 11. Vienlaikus ar šo priekšlikumu lēmumam par EGF izmantošanu Komisija Eiropas Parlamentam un Padomei iesniedz priekšlikumu par līdzekļu pārvietojumu EUR 330 00 apmērā uz attiecīgo budžeta pozīciju. Maksājumu apropriāciju avots 12. Apropriācijas no EGF budžeta pozīcijas tiks izmantotas, lai segtu summu EUR 330 000 apmērā, kas vajadzīga tehniskajai palīdzībai. Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanās fonda izmantošanu (EGF/2014/000 TA 2014 — tehniskā palīdzība pēc Komisijas iniciatīvas) EIROPAS PARLAMENTS UN EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Eiropas Parlamenta un Padomes 2013. gada 17. decembra Regulu (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006[5], un jo īpaši tās 11. panta 2. punktu, ņemot vērā Eiropas Komisijas priekšlikumu, saskaņā ar procedūru, kas noteikta 13. punktā Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību[6], tā kā: (1) Eiropas Globalizācijas pielāgošanās fonds (EGF) tika izveidots, lai sniegtu atbalstu darba ņēmējiem, kas ir atlaisti, un pašnodarbinātām personām, kuru darbība ir pārtraukta saistībā ar lielām strukturālām izmaiņām pasaules tirdzniecības modeļos globalizācijas dēļ, turpinoties pasaules finanšu un ekonomikas krīzei, kā minēts Regulā (EK) Nr. 546/2009, vai jaunas pasaules finanšu un ekonomikas krīzes dēļ, un lai palīdzētu viņiem no jauna integrēties darba tirgū. (2) EGF var izmantot, nepārsniedzot maksimālo summu EUR 150 miljoni gadā (2011. gada cenās), kā noteikts 12. pantā Padomes Regulā (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam[7]. (3) Regulā (ES) Nr. 1309/2013 paredzēts, ka ik gadu ne vairāk kā 0,5 % no maksimālās katru gadu no EGF pieejamās summas pēc Komisijas iniciatīvas var izmantot tehniskajai palīdzībai. Tādēļ Komisija ierosina izmantot summu EUR 330 000 apmērā. (4) Tādēļ būtu jāizmanto EGF, lai pēc Komisijas iniciatīvas sniegtu tehnisko palīdzību, IR PIEŅĒMUŠI ŠO LĒMUMU. 1. pants Eiropas Savienības 2014. finanšu gada vispārējā budžeta ietvaros Eiropas Globalizācijas pielāgošanas fondu (EGF) izmanto, lai nodrošinātu EUR 330 000 saistību un maksājumu apropriācijām. 2. pants Šo lēmumu publicē Eiropas Savienības Oficiālajā Vēstnesī. Briselē, Eiropas Parlamenta vārdā — Padomes vārdā — priekšsēdētājs priekšsēdētājs [1] OV L 347, 20.12.2013., 855. lpp. [2] http://ec.europa.eu/egf [3] OV L 347, 20.12.2013., 884. lpp. [4] OV C 373, 20.12.2013., 1. lpp. [5] OV L 347, 20.12.2013., 855. lpp. [6] OV C 373, 20.12.2013., 1. lpp. [7] OV L 347, 20.12.2013., 884. lpp.